Luigi Roni

Luigi Roni (født 22. februar 1942 i Vergemoli i Toscana i Italia, død 26. mars 2020 i Lucca) var en italiensk operasanger og lyrisk sanger.

Biografi
Luigi Roni studerte sang i Lucca ved «Luigi Boccherini» under Cenni og Adriana Pizzorusso. Han debuterte som sanger da han var 22 år på Spoleto Festival USA i en operaoppføring av  Charles Gounods opera Faust, der han sang rollen Mephistopheles.

Blant hans sangpartnere var Montserrat Caballé, Luciano Pavarotti, Plácido Domingo og José Carreras. Han sang ved en rekke operahus, blant annet La Scala i Milano, Wiener Staatsoper i Wien og Metropolitan Opera House. I Frankrike opptrådte han med andre sangere i Chorégies d'Orange og ved Parisoperaen.

I 2004 grunnla Luigi Roni sommeroperafestivalen Il Serchio delle muse i Serchiodalen.

Ronis siste rolleopptreden var i april 2019 som Simone i Gianni Schicchi på Teatro Carlo Felice i Genova.

Luigi Roni døde på Ospedale San Luca i Lucca den 26. mars 2020, 78 år gammel. Han ble innlagt der noen dager tidligere på grunn av en infeksjon med Corona-viruset, som gav ham covid-19 og tok en særlig hard vending.

Operaer
Barbereren i Sevilla (1973)
Zaira (1976)
Otello (1976)
Aida (1977)
Don Carlos (1978)
I Lombardi alla prima crociata (1984)
Don Carlos (1984)
I due Foscari (1988)
William Tell (1988)
La fanciulla del West  (1991)
Fedora (1993)
Manon Lescaut (1998)
Falstaff (2001)
La traviata (2005)
Falstaff (2006)
La traviata (2007)
La traviata (2012)

Referanser

Litteratur 
 Karl-Josef Kutsch, Leo Riemens: Großes Sängerlexikon. Band 6: Rasa–Sutton, S. 4001/4002. Vierte, erweiterte und aktualisierte Auflage. München 2003, ISBN 3-598-11598-9.
 Karl Martyniak (utg.): OPERAdat. Interpreten-Lexikon. Sängerlexikon. Roar – Rouillon. Seite 7. 2. Auflage Düsseldorf 1998 (med rollefortegnelser).

Eksterne lenker 
 
 

Italienske operasangere
Italienske sangere
Personer fra provinsen Lucca
Dødsfall relatert til covid-19 i Italia